Thrace — Byzantion (Istanbul) — [found at Olbia] — mid-1st c. AD — CIG 2060 — IosPE I² 79
Region: Thrace and the Lower Danube (IG X) — Thrace and Moesia Inferior 

ο δαμος ο βυζαντιων εδοξε τα βουλα και τω δαμω. τοι στραταγοι ειπαν επει οροντας ολβιοπολειτας αβαβου υιος ανδρος ου μονον τας πατριδος αλλα και συνπαντος του ποντικου πρατιστευσαντος εθνεος και μεχρι τας των σεβαστων γνωσεως προκοψαντος πολλα δε και βυζαντιων πολει κατα τε τας δαμοσιας χρηας και των εις το ενποριον πλεοντων προστασιας γενομενου ωφελιμου και αυτος ωσπερ τα λοιπα του πατρος ουτως ταν ποτι τον δαμον ευνοιαν και προξενιαν διαδεξαμενος υπο παντων μεν μαρτυρειται των εισπλεοντων εις τον ποντον πολειταν επι φιλανθρωπιαι και προνοιαι. και παραγενομενος δε εις ταν πολιν σεμνως μεν προεστα τας επιδαμιας προετρεψατο δε εις πληονας ελπιδας τον τε δαμον και τους ιδιωτας α δε πολις δια τε τας εις εαυταν ευεργεσιας και δια το του ανδρος και των προγονων αξιωμα επιταδηον ηγησατο μη ασαμηωτον αυτου ταν παρουσιαν αφεμεν ο τε δαμος ενεκελευσατο τοις στραταγοις τειμασαι τον ανδρα δι α δη δεδοχθαι επαινησθαι μεν ορονταν αβαβου ολβιοπολειταν επι ται διανεκει ποτι τον δαμον και δια προγονων προνοιαι ειμεν δε αυτον και πολειταν και τους εγγονους αυτου και ποτιγραφημεν ποθ αν κα θελη ταν εκατοστυων τεθημεν δε αυτου και εικονα επιχρυσον εν τωι βουλευτηριωι εν τοπωι ωι μη αλλος εχει και επιγραφαν επιγραψαι ταν προδεδηλωμεναν διαπεμψασθαι δε και το ψαφισμα τουτο δι επιστολας τοις ολβιοπολειταν αρχουσιν ινα και α πατρις αυτου τας βυζαντιων ευνοιας προς τον ανδρα και τειμας αισθηται.